
Johdanto


Kalle Salolla oli merkittävä osa 1900-luvun alkupuolen elämän monella tasolla. Hänet tunnettiin poliitikkona, osuustoiminnallisen kauppaliikkeen kehittäjänä sekä Viitin kylän kehittäjänä. Hänet valittiin Teuvan ensimmäiseen valtuustoon vuonna 1919. Kalle istui neljän muun viitiläisen kanssa kansalaissodan aikoihin Närpiön vankileirillä. Hän oli kantavana voimana, kun Viitin koulu sai alkunsa. Hän toimi alkuunpanijana Luoman koulun aloittaessa vuonna 1928, ja opetti siellä myös puukäsitöitä. Viitin uuden koulun aikaansaamiseksi Kallen panos oli hyvin merkittävä. Erityisesti voidaan mainita Kallen ammatti eli kirvesmies: hän rakensi lukuisia taloja sekä Teuvalle että Närpiöön.


Kallen harrastuksia olivat näytteleminen ja runojen kirjoittaminen. Kallelle ja Marialle kertyi melkoisen iso perhe: lapsia syntyi 13 kappaletta.


Koottaessa tätä kirjaa työhön on osallistunut Kallen lasten jälkeläisiä. Kokoavana voimana on toiminut Pentti Salon tytär Ulla Sillanpää. Oman panoksensa ovat antaneet myös Elma Lahden (o.s. Salo) poika Aulis Lahti, Elmi Salon tyttäret Sirkka Levanen ja Ritva Mäkinen sekä Kaarlen tytär Helena Salo.


Suuri kiitos heille kaikille myönteisestä suhtautumisesta Kalle Salon suvun historiaan.


Heikki Mansikkaniemi


Karjaa 2024










Kalle Salon perhe



Kallen vanhemmat


Vanhemmat olivat talollinen kirvesmies Heikki Juusenpoika Salo (4.5.1838-4.5.1897) ja Ulriika Juhontytär Perälä (4.6.1840-24.3.1924). He menivät naimisiin 1.1.1861. Heille syntyi Teuvan kirkonkirjojen mukaan seuraavat lapset:




	Juuse Nestori (2.1.1861-3.1.1861), Teuva


	Ulrika Frasa s. 31.2.1862 Teuvalla, muutti Amerikkaan


	Maija-Liisa Frasa (10.2.1864-10.8.1905), Teuva


	Juho Heikki Frasa s. 23.11.1865 Teuvalla, muutti Amerikkaan


	Juuse Heikinpoika Raittila (2.9.1867-29.10.1944), Teuva


	
Samuel Frasa s. 11.12.1869 Teuvalla, k. 10.2.1909 Amerikassa


	Antti Frasa s. 28.12.1871 Teuvalla, k. 1919 Amerikassa


	Jaakko Nestori (31.12.1873-26.10.1881), Teuva


	Johanna Sofia Frasa s. 21.10.1875 Teuvalla, k. 9.5.1929 Jurvassa


	Vihtori Frasa (31.10.1877-21.12.1877), Teuva


	Tuomas Elisa Frasa (22.12.1878-17.3.1925), Teuva


	
Kalle Salo (22.6.1881-14.1.1957), muutti Viitiin Närpiöön perheineen 13.3.1925


	Anna Kaisa Salo (24.12.1884-13.10.1974), Teuvan Perälä






Kallen alkuvaiheet ja ensimmäinen perhe (Amerikan vuodet)


Ajan virran mukana Kalle lähti 1899 Amerikkaan. Aikaisemmin perheestä olivat muuttaneet Amerikkaan yksi sisko ja kolme veljeä. Kalle toimi siellä ainakin kirvesmiehenä ja asui Houghtonissa Pohjois-Michiganissa.


Kalle avioitui (27.6.1903) Amerikkaan 31.3.1900 lähteneen talollisen tyttären Hilma Seliina Juhontytär Syväluoman (Ravi) (24.3.1881-30.5.1906) kanssa. Hilma oli kotoisin Perälästä, ja he olivat kihloissa jo Kallen lähtiessä Amerikkaan. Hilma muutti sinne perässä, kun Kalle sai asiat kuntoon. Avioliitto päättyi onnettomasti Hilman kuollessa vain 25-vuotiaana. Poikalapsikin kuoli. Hilma ja poikavauva menehtyivät synnytyksen aiheuttamiin komplikaatioihin. Amerikassa Kalle osallistui sosialistien toimintaan ja tutustui työväenliikkeen aatteisiin.


1. Avioliitto, Hilma Selina Ravi (1881 - 1906), 27.6.1903, Larium, Houghton, Michigan, USA. Hilma oli kotoisin Perälästä. Kalle ja Hilma olivat kihloissa, kun kun Kalle lähti Amerikkaan. Hilma muutti Amerikkaan perässä, kun Kalle sai asiat kuntoon.



Paluu Suomeen ja toinen avioliitto


Kallen äiti Ulriika kirjoitti kirjeen Amerikkaan ja pyysi Kallea palaamaan kotiin, koska äidin terveys oli heikentynyt. Kalle palasi loppuvuodesta 1908. Hän teki kirvesmiehen töitä ja liittyi Perälän Työväenyhdistykseen vuoden 1909 alusta, tullen johtokunnan jäseneksi ja puheenjohtajaksi 1910.




[image: Hääkuva 27.6.1903. Kalle ja hänen ensimmäinen vaimonsa.]


Hääkuva 27.6.1903. Kalle ja hänen ensimmäinen vaimonsa.





Toisen avioliittonsa Kalle solmi Maria Saaren (12.6.1893-1963) kanssa 13.7.1913. Marian isä oli Heikki Enokinpoika Saari ja äiti Ulrika Juhontytär Kitti. Kallen ja Marian perheeseen syntyivät seuraavat lapset:




	Elma Ilona (1914-1989)


	Aate Ilmari (29.4.1915-4.1.1978)


	Eero Henrik (7.4.1916-27.10.1918)


	Aarno Anselm (16.11.1917-6.11.1918)


	Elmi Ulrika (21.5.1919-2.10.2010)


	Aarne Arnold (26.8.1920-29.4.2010)


	
Arvi Alvar (26.3.1922-2.11.2005)


	Eira Maria (19.10.1923-kuoli 1923)



	Väinö Vilhelm (24.10.1924-22.5.1951)


	Urpo Alarik (3.5.1926-25.7.1997)


	Pentti Antero (4.10.1929-6.8.2005)


	Kaarle Henrik (22.4.1933-18.11.2001)


	Oiva Ylermi (23.4.1935-9.5.2003)






Muutto Viitiin


13. maaliskuuta 1925 Salo muutti perheineen Närpiöön Viitiin. Kalle oli ostanut Salolan tilan 1.11.1914 Viltistä. Hän rakensi vuosien saatossa siihen hirsitalon, jossa oli tupa ja kaksi kamaria. Taloissa oli mestarilliset ikkunapielet.


Kalle asui perheineen vielä Perälän kotitilalla, jossa asuivat myös vanha äiti Ulriika ja veli Tuomas Elias. Hän oli mieleltään sairas. Kalle oli rakentanut veljelleen tupaan häkin, jossa Elias vietti päiviään Kallen ollessa töissä ja lasten ollessa pieniä. Siihen aikaan ei ollut mitään lääkitystä, joka olisi rauhoittanut veljen. Veli Elias vietti viimeiset vuodet Teuvan Kunnalliskodissa. Äiti Ulriika kuoli 83-vuotiaana 24.3.1924, minkä jälkeen perhe muutti uuteen taloon Viitiin. Muuttopäiväksi kirkonkirjoihin on merkitty 13.3.1925.


Salo oli ehdoton raittiusmies ja oli lisäksi hyvä laulaja ja kynämies. Juho Perälä luonnehti Kalle Saloa henkilöksi, joka oli täsmällinen ja asiastaan loppumattoman innostunut. Salo oli pidetty ja taitava osuustoimintamies. Kokousten puheenjohtajana hän oli yhteistyökykyinen ja suuret mitat täyttävä järjestömies.


Kalle Salo oli vuonna 1919 Perälän Osuuskaupan hallituksen puheenjohtaja, mutta osuuskaupan pitkäaikainen puheenjohtaja Igna Nurmela (1975 - 1945) vannoi puhuessaan Perälän Suojeluskunnan perustamisen ehkäisemisestä: ”Se olikin yhteiskunnan kumousta ajavien viimeinen voitto näillä main”. Niinpä porvaristo käytti sellaisia menetelmiä Perälän Osuuskaupan vallasta vuonna 1920, että työväestö katsoi yhteistyön mahdottomaksi, marssi ulos kevätkokouksesta ja perusti Kristiinan Kuluttajain Osuuskaupan Perälän myymälän (Osuusliike Suupohja). Kalle Salo toimi sen hallintoneuvostossa pitkään. Hän kulki vuosikymmenet kävellen Viitistä iltaisin laskemassa ja kirjaamassa myymälän kassan.


Varmaan tahtomattaan Kalle Salo joutui toiseksi osapuoleksi tapahtumassa, joka väistämättömästi hajotti Perälän yhtenäisyyden 1920 ja synnytti kak­si kylää omine johtajineen, kulttuureineen ja taloudellisine suuntauksineen. Tämä oli suuri pettymys, koska hän rauhanomaisin, sivistyksellisin ja järjestötoiminallisin keinoin pyrki yhtenäisessä kylässä tasaarvoiseen ja parempaan aikaan.










Kalle Salon monipuolinen näkyvyys



Perälän Työväenyhdistys


Vuonna 1919 Kalle Salo valittiin Teuvan kunnanvaltuustoon Perälän työväestön edustajana, jossa hän toimi aina vuoteen 1925 asti osallistuen myös kunnallislautakunnan toimintaan. Salo toimi Perälän Osuuskaupan puheenjohtajana vuonna 1919 sekä vuosien ajan Osuusliike Suupohjan hallintoelimissä. Hän osallistui yhdistyksen huvitoimikuntaan ja esiintyi myös yhdistyksessä näyttelijänä.


13. maaliskuuta 1925 Salo muutti perheineen Närpiöön (Viitiin). Salo oli ehdoton raittiusmies ja oli lisäksi hyvä laulaja ja kynämies. Juho Perälä luonnehti Kalle Saloa henkilöksi, joka oli täsmällinen ja asiastaan loppumattoman innostunut. Salo oli pidetty ja taitava osuustoimintamies. Kokousten puheenjohtajana hän oli yhteistyökykyinen ja suuret mitat täyttävä järjestömies.





	Perälän työväenyhdistys 1910





	Puheenjohtaja:

	Kalle Salo





	Kirjuri:

	Juho Perälä





	Rahastonhoitaja:

	Hanna Saha





	Perälän työväenyhdistys 1911





	Esimies:

	Kalle Salo





	Kirjuri:

	Niko Kulmala





	Rahastonhoitaja:

	Juho Perälä





	Taloudenhoitaja:

	Antti Vuorisalo





	Jäsenkirjuri:

	Hulda Syväluoma





	Perälän työväenyhdistys 1912





	Puheenjohtaja:

	Kalle Salo





	Kirjuri:

	Vesteri Sannikko





	Rahastonhoitaja:

	Juho Perälä





	Jäsenkirjuri:

	Hulda Syväluoma





	Perälän työväenyhdistys 1913





	Puheenjohtaja:

	Kalle Salo





	Kirjuri:

	Vesteri Santikko





	Rahastonhoitaja:

	Juho Perälä





	Jäsenkirjuri:

	Hulda Syväluoma





	Perälän työväenyhdistys 1914





	
Puheenjohtaja:

	Niko Kulmala





	Kirjuri:

	Juho Perälä





	Rahastonhoitaja:

	Kalle Salo





	Jäsenkirjuri:

	Aleksi Perälä





	Taloudenhoitaja:

	Uljas Mukkala





	Huvitoimikunnan puheenjohtaja:

	Niko Kulmala







Perälän työväenyhdistyksen johtokunnat 1907— 1917 (jäsenten toimivuodet)




	Haapaniemi, Nikolai, itsellinen (1909-1912,1916— 1917)


	Keskinen, Erland, tuntematon (1916)


	Kujanpää, Juho, itsellinen (1907-1909)


	Kulmala, Nikolai, itsellinen (1908-1914, 1916— 1917)


	Lipasti, Iisakki, itsellinen (1907)


	Luomala, Helga, itsellinen (1913)


	Mukkala, Uljas, itsellinen (1909-1910, 1912-1914, 1916-1917)


	Niemi, Vesteri, itsellinen (1907-1908)


	Perälä, Aleksi, palstatilallinen (1914, 1916)


	
Perälä, Juho, palstatilallinen (1907-1917)


	Reuna, Nikolai, räätäli (1907)


	Saari, Nikolai, talollinen (1916-1917)


	Saarikoski, Oskari, talollinen (1907-1908)


	Salo, Kalle, pientilallinen (1910-1917)


	Santikko, Vesteri, talollinen (1909, 1911-1913)


	Seppälä, Vihtori, palstatilallinen (1912)


	Syväluoma, Hulda, itsellisen leski (1911-1913)


	Vuorisalo, Antti, työmies (1911)





Salo toi ulkopuolelta uusia tuulia ja toimintaa uneliaaseen maalaiskylään. Ajallisesti tämä meni täysin yhteen rautatien rakentamisen kanssa, Se takasi ky­län työväenliikkeen nopean nousun. Hänen työparinaan ja kirjurinaan toimi Jukka Perälä, josta tuli peräläisen työväenliikkeen ensimmäinen taustahahmoja rautatien rakentamisen jälkeen hänestä kehittyi koko kylän johtava hahmo. Salon ensimmäisen vuoden toiminnasta 1910 hän kirjoitti toimintakertomuksen. Sen mukaan Kalle Salo vei kertomusvuoden aikana täsmällisyydellä ja loputtomalla innostuksella yhdistyksen asioita eteenpäin vaikeissakin tilanteissa. Salo vastasi yhdistyksen toiminnasta. Hän oli puheenjohtaja ja mestari heti tammikuussa 1910 aloitetun työväentalon rakentamisessa, huvitoimikunnan johdossa ja esiintyjä sen toiminnassa. Usein Kalle edusti yhdistystä piirikokouksissa.


Yhdessä muualta tulleiden rautatierakentajien kanssa oli uudessa työväentalossa tapahtuva toiminta ja huvipuoli ennennäkemättömän vilkasta, antoisaa ja laadukasta.


1912 työväenyhdistyksen puheenjohtaja Kalle Salo oli taas mestarina, kun Perälän Nuorisoseuran taloa rakennettiin. Poliittiset erimielisyydet eivät vielä silloin olleet sellaisia, että siinä olisi nähty ristiriitaisuuksia.


1914 Kalle piti puheenjohtajan tehtävistä välivuoden ja 1.11.1914 osti Närpiön Bölen kylän Hertsin tilasta 1/80 manttaalin osan. Näin hänestä tuli tilallinen. Tila sijaitsi Viitinluhdassa, johon syntyi uudisasutusta peräläisten ja närpiöläisten sivumaille.


Rautatieläiset antoivat merkittävän ja kehittävän osuuden yhdistys- ja huvitoimintaan. Näytelmätoiminta kehittyi Suupohjan merkittävämmäksi. Vierailunäytäntöjä tehtiin kaikkialle lähipitäjiin, suurillekin näyttämöille. Kalle Salo oli huvitoimikunnan johdossa ja näyttelijänä mukana. Rautatieläisten lähdettyä kuumennut tilanne alkoi rauhoittua, mutta toimintatavat ja -taidot oli opittu ja toiminta jatkui hyvänä. Venäjän vallankumous toi Teuvalle koko väestöä koskevia kansalaiskokouksia. Näissä kaikissa Salo oli mukana usein puheenjohtajana tai alustajana. Vaikeissa olosuhteissa 1917 hänestä tuli elintarvikelautakunnan jäsen.



Närpiön vankileiri 1918


Vuonna 1918 Kalle valittiin ensimmäisenä työläisedustajana kunnallislautakuntaan, mutta syttynyt sisällissota esti siinä toimimisen. Työväenyhdistys otti matalamman ja kyläkeskeisemmän linjan ja Nikolai Saari valittiin puheenjohtajaksi. Teuvan suojeluskunta esitti välittömästi sodan sytyttyä yleistä asevelvollisuutta. Kristiinan piiriesikunta Uuno Uljas Sepän johdolla esitti asian valkoisten ylipäällikölle Mannerheimille, joka määräsi 11.2.1918 asevelvollisuuden pakolliseksi. Kristiinan piiri pani sen täytäntöön. Perälän vasemmistolaiset kieltäytyivät aseista ja kutsunnoista. Kalle Salo vangittiin kolmannessa erässä 14.4.1918. Vangit kuljetettiin Kristiinan putkan kautta Närpiön vankileirille, joka sijaitsi venäläisten kasarmilla Ryssämäellä Finbyssä. Kallea vastaan ei esitetty syytettä. Hänet vapautettiin kuukauden kuluttua, jolloin nälkäkuolema oli jo lähellä. Peräläisiä Närpiön vankileirillä oli 37 miestä.



Kalle Salo Työn Äänessä


Samassa lehdessä oli neljä eri artikkelia Teuvasta ja Perälästä. Otsikot olivat Teuva, Katsaus työväenliikkeen toimintaan Perälässä, Vähän osuustoiminnasta Teuvalla, Perälän työväenyhdistyksen toimihenkilöitä.




[image: Kuva Työn-Ääni- lehdessä 25.5.1927.]


Kuva Työn-Ääni- lehdessä 25.5.1927.





Kolmesta viimeisestä otan katkelmia, joissa mainitaan Kalle Salo.



Katsaus Työväenyhdistyksen toimintaan Perälässä


Sosialistinen työväenliike Perälässä oli vuoteen 1906 vallan tuntematonta. Etelä-Suomessa matkoilla ollut Otto Österberg oli siellä tutustunut työväenliikkeeseen ja niinpä hän hommasi Perälään puhetilaisuuden sisarensa Hanna Holsteinin asunnolle, jossa silloin oli Suupohjan Kuluttajain Osuusliikkeen Perälän myymälä. Puhetilaisuus oli 3. päivänä tammikuuta 1906. Puhujina esiintyivät K. Saari ja Iisakki Ruuskanen Kurikasta. Pian sen jälkeen J. Hautaniemi ja S. Kallio järjestivät I. Lipastin myötävaikutuksella puhetilaisuuden Seppälän talossa. Niin saatiin puhujia toisensa perään, joiden puhetilaisuudet järjestivät J. Kujanpää ja J. Perälä.


Sittemmin vuonna 1907 kesällä olikin työväenyhdistyksen perustava kokous Nestori Kitin omistaman torpan huoneissa, jossa silloin oli vuokralaisena Jaakko Teirilä. Tässä kokouksessa valittiin Työväenyhdistyksen johtokunta, johon tulivat N. Reuna, Sylvesteri Niemi, J. Perälä, J. Kujanpää ja O. Saarikoski. N. Reuna valittiin puheenjohtajaksi, kirjuriksi J. Perälä ja rahastonhoitajaksi O. Saarikoski. Näin Perälän T. Y. alkoi toimia. Kokouksia pidettiin Seppälässä, V. Niemen ja muiden yksityisten luona. Myöhemmin pidettiin iltamat Santeri Laitilan ja L. Alasen talossa.


Kaiken kaikkiaan suunniteltiin omaa taloa, mutta se jäi suunnitelmaksi. Henkilöitä vaihtui työväenyhdistyksessä. Toiset muuttivat pois paikkakunnalta, kuten J. Kujanpää Amerikkaan. Saatiin kuitenkin mukaan toisia jäseniä, joista muodostui Ty:n ydinjoukko. Näistä mainittakoon N. Kulmala, H. Mukkala, N. Haapaniemi, V. Tasanko, V. Seppälä ja Kalle Salo. Vappukulkue järjestettiin ensi kerran vuonna 1908. Siinä oli 5 henkeä J. Kujanpää, N. Väliharju, O. Kaari, Sylvesteri Niemi ja J. Perälä.


Navettamäellä, jonne kulkue eteni, oli jo parikymmentä henkeä. Niin kului aika ja vihdoin 1909 alettiin tehdä Suupohjan rautatietä. joten tuli liikkuvia ratatien työläisiä paikkakunnalle. Tämä antoi rohkaisua suunnitellun talon rakentamiselle. Helmikuun alussa 1910 pidettiin kokouksia Juho Santikon asunnolla. Mukana olivat V. Seppälä, J. Santikko ja E. Salo, jotka lupautuivat tukemaan talon rakentamista. Päätettiin ostaa Myllyniemessä oleva A. Kittilän ja I. Ojanperän omistama iso riihiratil200 markan kauppahinnasta. Tontin saanti tuotti vaikeuksia, mutta sekin saman vuoden helmikuun 13. päivänä tehdyllä kauppakirjalla ostettiin Ludvig Alaselta 500 markan hinnasta. Kauppakirjan työväenyhdistyksen puolesta allekirjoittivat silloinen puheenjohtaja Kalle Salo ja kirjurina toiminut J. Perälä.


Nyt alkoivat talkoot ja rakennushommat, joissa moni työläinen teki parhaansa mutta varsinkin rakennusmestarina toimiva Kalle Salo sekä J. Perälä. Samaan aikaan järjestettiin arpajaiset, jotka pidettiin puolivalmiissa talossa heinäkuussa sama vuonna. Voittoja kertyi noin 2400 markkaa, jolla talo lopullisesti valmistui. Talo tuli maksamaan 7000 markkaa.


Tätä ennen oli puuhattu yhä uudistuvissa eduskuntavaaleissa. Erityisesti J. Perälä, V. Tasanko, H. Haapaniemi ja N. Kulmala olivat ahkeria. Vuonna 1908 pidettiin torpparikokouksia ja lähetettiin Tampereella pidettävään kokoukseen edustajaksi Otto Österberg. Kun talo saatiin valmiiksi, niin toimintakin vilkastui heti. Vuonna 1911 järjestettiin taas arpajaiset, joista voitto oli 1600 markkaa. Huvitoimikunnassa hääräilivät U. Mukkala, Kalle Salo, E. Pöyhönen sekä naisista H. Luomala, H. Syväluoma, L. Perälä ja H. Santikko. Huvitoimikunta toimi vilkkaasti mutta taantui, kun edellä mainitut naiset kuolivat melkein peräkkäin. Työväenyhdistyksen jäsenmäärä vakiintui ja myötätunto kasvoi liikettä kohtaan. Viranomaisetkin antoivat olla melko vapaasti.


Työväenyhdistyksen yhteyteen perustettiin voimisteluseura, joka kasvatti urheilijoita. Samoin Nuorisoosasto alkoi vuonna 1916 saada vankan jalansijan. Kansalaissodan syttyessä siinä oli lähes 100 jäsentä. Toiminta oli vilkasta. Se julkaisi käsin kirjoitettua lehteä Nyrkki. Sotavuosina alettiin ottaa osaa kunnallisten asioiden käsittelyyn ja määräämiseen. Kansalaisota keskeytti Ty:n toiminnan.


Kansalaissota sai lamaannusta tilapäisesti aikaan, mutta jo joulukuussa 1918 oli väkeä talon suojat täynnä. Seuraavana kesänä rakennettiin lisää ja osittain korjattiin. Korjaus maksoi 24 000 markkaa. Toiminta vilkastui ja joukot tiivistyivät. Huveista huolehtivat edelleen U. Mukkala, E. Itäkallio ym. Kosti Hakala huolehti voimistelusta. Oli huomattavissa nousua nuorison keskuudessa, josta osaltaan riippuu iltamien arvokas ohjelma. Ohjelman hankinnasta huolehtivat U. Mukkala, A. Järvistö, V. ja L. Luomala sekä A. Ahola, E. Ketola ym. Työväenyhdistys säilytti eheän yhtenäisyyden ja toimi työväen parhaaksi. Samaten ovat paikkakunnan vähävaraiset olleet innokkaita ja yksimielisiä sekä nuoret että vanhemmat. Ty. on päässyt vakavaraiseksi, joten tulevaisuus oli taattu. Edelleen aiottiin toimia työväen luokkataistelun rintamassa.



Perälän työväenyhdistys kirjoitti Kalle Salosta


Kirvesmiehen poika Kalle Salo syntyi 1881 ja joutui heti nuorena kirvesmiehen töihin. Hän matkusti USA:han 17-vuotiaana. Hän hakeutui siellä työväenja raittiusjärjestöihin. Paluu Suomeen tapahtui vuoden 1908 lopussa.


Kalle liittyi pian Perälän työväenyhdistykseen, jonka puheenjohtajana hän toimi monet vuodet. Hän kuului myös Työväenyhdistyksen talon rakennuslautakuntaan ja oli samalla sen rakennusmestari. Hän järjesti yhdistyksessä arpajaisia ja huvitilaisuuksia. Kalle toimi myös kunnallisissa luottamustehtävissä työläisten valitsemana. Hänet valittiin 1917 kunnallislautakuntaan ja elintarvikelautakuntaan. Myöhemmin hänet valittiin kaksi kertaa Teuvan kunnanvaltuustoon, josta erosi siirryttyään Närpiöön kirjoille. Kalle toimi edelleen osuustoiminnallisten hankkeiden hallinnossa, mm. Suupohjan Kuluttajain Osuusliikkeen hallintoneuvoston jäsenenä. Kalle kävi myös ’’Närpiön yliopiston” vuonna 1918. Kalle oli edustettuna lukuisissa kokouksissa. Hänet tunnettiin rehellisenä luokkataistelijana, jota kaikki toverit kunnioittivat.



Kalle Salon urasta


Kalle Salon toiminta Osuusliike Suupohjassa kesti 30 vuotta. Viimeinen myymäläneuvoston kokous hänellä oli 8.1.1950. Hän ehti toimia 20 vuotta puheenjohtajana.



Raimo Pihlajan elämäkertakirjoitus Kalle Salosta


Kalle Salo oli vuonna 1919 Perälän Osuuskaupan hallituksen puheenjohtaja, mutta osuuskaupan pitkäaikainen puheenjohtaja Igna Nurmela (1975 - 1945) vannoi puhuessaan Perälän Suojeluskunnan perustamisen ehkäisemisestä: ”Se olikin yhteiskunnan kumousta ajavien viimeinen voitto näillä main”. Niinpä porvaristo käytti sellaisia menetelmiä Perälän Osuuskaupan vallasta vuonna 1920, että työväestö katsoi yhteistyön mahdottomaksi, marssi ulos kevätkokouksesta ja perusti Kristiinan Kuluttajain Osuuskaupan Perälän myymälän (Osuusliike Suupohja). Kalle Salo toimi sen hallintoneuvostossa pitkään. Hän kulki vuosikymmenet kävellen Viitistä iltaisin tarkastamassa myymälän kassaa.

